***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**10 нчы сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Җөмләдәге ТСТ (тартык+сузык+тартык) калыбындагы иҗекләр саны дөрес күрсәтелгән рәтне билгеләгез.**(2 балл)**

*Урманда яфрак бураны купты.* (Мәрди Рафиков)

а) 3;

**ә) 4;**

б) 5;

в) 6.

2. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Суган суы сыгу***

а) суган турау;

ә) дөресен сөйләү;

б)гел ялган сөйләү;

**в)** **елау.**

3. Мәкальдәге ясалма сүзләрнең саны дөрес күрсәтелгән рәтне билгеләгез. **(2 балл)**

*Балык ашыйсың килсә, судан курыкма.* (Мәкаль)

**а) 1;**

ә) 2;

б) 3;

в) 4.

4. Калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Ахмак малай ата-анасын үзенә дошман* ***дип*** *уйлый.* (Мәкаль)

а) бәйлек;

**ә) бәйлек сүз;**

б) кисәкчә;

в) теркәгеч.

5. Мәкальдәге фигыльләрнең төркемчәләре дөрес күрсәтелгән рәтне билгеләгез. **(2 балл)**

*Аннан-моннан эшләсәң, яңадан эшләрсең.* (Мәкаль)

а) шарт фигыль, боерык фигыль;

ә) сыйфат фигыль, киләчәк заман хикәя фигыль;

**б) шарт фигыль, киләчәк заман хикәя фигыль;**

в) шарт фигыль, хәзерге заман хикәя фигыль.

6. Мәкальдәге җөмлә кисәкләре дөрес күрсәтелгән рәтне билгеләгез. **(2 балл)**

*Эш бүре түгел: тешләмәс.* (Мәкаль)

а) *эш* (ия), *бүре түгел* (хәбәр), *тешләмәс* (хәбәр);

**ә) *эш* (ия), *бүре түгел* (хәбәр), *тешләмәс* (аныклагыч);**

б) *эш* (ия), *бүре түгел* (тәмамлык), *тешләмәс* (хәбәр);

в) *эш* (ия), *бүре түгел* (аергыч), *тешләмәс* (хәбәр);

7. Мәкальләр арасыннан кушма җөмләне билгеләгез. **(2 балл)**

а) *Эш сөйгәнне ил сөяр.* (Мәкаль)

ә) *Эш батыры – ил батыры.* (Мәкаль)

**б) *Эш кешене төзәтә, ялкаулык боза.* (Мәкаль)**

в) *Ялкауның көн дә башы авырта.* (Мәкаль)

8. Бирелгән җөмләдәге иярчен компонентның мәгънә ягыннан төре дөрес күрсәтелгән рәтне билгеләгез. **(2 балл)**

*Авызың ни әйтсә, колагың шуны ишетер.* (Мәкаль)

а) иярчен шарт җөмлә;

ә) иярчен сәбәп җөмлә;

б) иярчен вакыт җөмлә;

**в) иярчен тәмамлык җөмлә.**

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Үпкәдән килә торган һава агымының, тоткарлыкка очрамыйча, тавыш ярдәмендә генә ясалган сөйләм авазлары* ***сузык*** *авазлар дип аталалар. Кот очу, җил куу, борчак ату –* ***фразеологизмнар****.*  ***Кыскартылма*** *сүзләр тезмә сүзләрне кыскарту юлы белән ясала. Дәрәҗә белән төрләнә ала торган сыйфатлар* ***асыл*** *сыйфатлар дип атала. Тиңдәш кисәкләрдән соң килгән гомумиләштерүче сүз алдыннан* ***сызык*** *куела. Җөмләнең мәгънәсе аңлашылсын өчен кирәк булган җөмлә кисәкләре барысы да кулланылса, ул* ***тулы*** *җөмлә дип атала. Иярчен* ***тәмамлык*** *җөмлә баш җөмләнең тәмамлыгы урынында килә. Туры сөйләм диалог,* ***монолог*** *һәм цитата дигән төрләргә бүленә.*

**III. Гамәли-иҗади бирем.**

1. Җөмләләрне татар теленә тәрҗемә итегез. **(12 балл)**

*Давно это было. Чистили дорогу в горах. В узком месте лежал огромный камень. Как его убрать?*

*Не знали тогда подъемных кранов. Не было могучих машин. Только сотня лошадей могла увезти камень.*

*Но простой крестьянин взялся один убрать камень. Подкопал он лопатой яму под самый камень. Камень и рухнул в яму.*

*Подровнял мужик землю – и дорога готова. Вот так просто русский человек трудное дело сделал.*

2. ***“Тырышкан тапкан, ташка кадак каккан”*** диелә халык мәкалендә. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(10 балл)**